Във връзка със Световния ден за борба с глаукома, Клиниката по очни болести на ВМА организира кампания за безплатни прегледи, съобщиха от здравното заведение.

Специалистите ще консултират всеки работен ден в периода 5-29 март, от 14 до 17 ч, в кабинет № 207 в поликлиниката на ВМА.

За целта е необходимо да бъде направено предварително записване на тел.: 02/ 92 26 190 – от 11 до 13 ч.

Записването започва на 20.02.2019 г. и ще продължи до изчерпване на часовете. Не се изисква направление от личния лекар.

На 14.03.2019 г., от 15 ч в Аулата на ВМА, съвместно с пациентска организация "Глаукома", ще бъде проведена и лекция по темата.